AG Battle

AG Battle (ย่อมาจาก Artificial Girl Battle) คือชื่อของการประลองระหว่าง AG ที่ได้รับความนิยมเป็นอย่างมากในประเทศญี่ปุ่น การประลองดังกล่าวยังแยกย่อยออกเป็นอีกหลายรายการ ไม่ว่าจะเป็นการประลองระดับเขต ระดับจังหวัด และยิ่งใหญ่ที่สุดคือระดับประเทศ นอกจากนี้ยังมีรายการเล็กๆอย่างเช่น การประลองที่โรงเรียนมินาโนะซึ่งถูกจัดขึ้นโดยทางโรงเรียนเอง นอกจากการแข่งขันแบบเป็นทางการดังกล่าว ก็ยังมีการประลองกันแบบกระชับมิตรที่ไม่เป็นทางการ ซึ่งอาจจะเป็นการประลองเพื่อความสนุกสนาน หรือฝึกซ้อมก่อนแข่งจริง เป็นต้น

Rule(s)

 * มีค่า HP อยู่ที่คนละ 100 หน่วย
 * ผลแพ้ชนะขึ้นอยู่กับค่า HP ฝ่ายใด HP ลดลงจนเหลือศูนย์ก่อนจะเป็นฝ่ายแพ้
 * ประลองได้สูงสุด 4 คน สามารถต่อสู้กันได้ทั้งแบบหนึ่งต่อหนึ่ง ทีมละสองคน สามเส้า สี่เส้า รวมทั้งแบบสองรุมหนึ่งก็ได้
 * สามารถประลองกันที่ใดก็ได้ไม่จำกัด เพียงต้องสวมอุปกรณ์ที่ชื่อว่า "AG Vision" ซึ่งเป็นแว่นตาสำหรับสร้างภาพโฮโลแกรมเพื่อเป็นสนามประลอง โดยสนามประลองดังกล่าวจะมีม่านพลังงานป้องกันไว้เพื่อไม่ให้ AG ออกไปนอกอาณาเขตที่กำหนด
 * ม่านพลังงานดังกล่าวเปรียบเสมือนกำแพง จึงสามารถใช้ม่านพลังงานเพื่อเป็นองค์ประกอบในการต่อสู้ได้
 * ไม่มีใครเห็นการประลองหากไม่ได้สวม AG Vision ดังนั้นผู้ที่จะรับชมการประลองจำเป็นต้องสวมอุปกรณ์ดังกล่าวด้วย
 * สามารถใช้การ์ดเพื่อช่วยเหลือในการประลองได้ โดยนำการ์ดดังกล่าวสแกนบาร์โค้ดที่ AG Vision แล้วคุณสมบัติของการ์ดจะทำงานทันที สามารถพกติดตัวเข้าไปในการประลองได้เพียง 5 ใบเท่านั้น
 * หากรู้ตัวว่าสู้ไม่ไหว สามารถยอมแพ้ได้โดยการกดปุ่มบน AG Vision สองครั้ง
 * ถ้า AG เกิดเสียหายระหว่างประลองจนไม่สามารถสู้ต่อได้ จะถูกปรับแพ้ทันที

AG Vision
อุปกรณ์จำเป็นสำหรับการประลอง และผู้ร่วมชมการประลอง มีลักษณะเป็นแว่นตา ที่จะสร้างภาพโฮโลแกรมสำหรับเป็นสนามประลองขึ้นมา นอกจากนี้ AG Vision ยังใช้ในการสแกนบาร์โค้ดของการ์ดเพื่อใช้งานการ์ด

Cards
การ์ด คืออุปกรณ์ช่วยเหลือในการต่อสู้อย่างหนึ่ง การ์ดแต่ละใบจะมีคุณสมบัติที่แตกต่างกัน เช่น เพิ่ม HP, เพิ่มพลังโจมตี เป็นต้น ความจริงแล้วไม่จำเป็นต้องพกการ์ดก็สามารถประลองได้เพียงแต่จะทำให้เสียเปรียบเป็นอย่างมาก การ์ดจึงเป็นอุปกรณ์กึ่งบังคับที่ควรมีในการประลอง

Normal battle
คือการประลองตามปกติทั่วไป จำเป็นต้องใช้ AG Vision สำหรับสร้างภาพโฮโลแกรมเพื่อเป็นสนามประลองของ AG เนื่องจากภาพทุกอย่างที่เห็นเป็นเพียงการจำลองขึ้นมา ดังนั้นไม่ว่าพื้นที่ประลองจะถูกทำลายจนเสียหาย แต่เมื่อจบการประลองแล้วทุกอย่างก็จะกลับสู่สภาพปกติ มีการกำหนดค่า HP และสามารถใช้การ์ดเพื่อช่วยเหลือในการต่อสู้ได้ รวมทั้งผู้ที่ต้องการจะชมการประลองในลักษณะนี้ก็จำเป็นต้องสวม AG Vision เช่นกัน การประลองในลักษณะนี้ AG ทุกคนจะมีเกราะป้องกันอ่อนๆสำหรับดูดซับการโจมตีและเป็นตัวคำนวณความเสียหายที่เกิดขึ้นเพื่อนำไปหักลบกับค่า HP ทำให้ไม่ว่า AG จะถูกโจมตีอย่างหนักแค่ไหนก็จะเกิดบาดแผลเพียงแค่เล็กน้อย แต่หากถูกโจมตีหนักๆเข้าซ้ำๆก็มีสิทธิ์ที่จะพังได้เช่นเดียวกัน

Underground battle
เป็นการประลองที่รู้จักกันเฉพาะบางกลุ่ม จะเป็นการประลองที่ไม่มีกฏกติกา ไม่มีการใช้การ์ด ไม่มีการกำหนดค่า HP ไม่มีการกำหนดจำนวนผู้เข้าร่วมประลอง และไม่ต้องใช้ AG Vision ดังนั้นการต่อสู้จะตัดสินผลแพ้ชนะเมื่อฝ่ายใดฝ่ายหนึ่งสู้ไม่ไหว (พูดง่ายๆก็คือสู้จนกว่าจะตายกันไปข้างนึง) และเพราะเป็นการต่อสู้ที่เกิดขึ้นในโลกความจริง AG จึงไม่มีเกราะป้องกันใดๆทั้งสิ้น เพียงแค่ถูกโจมตีธรรมดาๆก็อาจจะทำให้ AG เกิดความเสียหายได้ในทันที ดังนั้นการประลองในลักษณะนี้จะดูป่าเถื่อนและโหดร้าย จึงเป็นประลองกันแบบลับๆ แต่หาก AG คนใดสามารถผ่านการต่อสู้ลักษณะนี้มาได้จะถือว่าเป็น AG ที่มีความสามารถมาก

AG;BS
ย่อมาจาก Artificial Girl Battle Simulation เป็นการประลองที่คล้ายกับการประลองปกติ เพียงแต่ทุกสิ่งทุกอย่างในการประลองจะเกิดจากการจำลองขึ้นมาทั้งหมด ไม่ว่าจะเป็นอาวุธ การ์ด หรือลักษณะของตัว AG เอง ง่ายๆคือมีลักษณะคล้ายกับวิดีโอเกมชนิดหนึ่ง จึงไม่เป็นอันตรายใดๆ การประลองลักษณะนี้ปรากฏใน Artificial Girl : LUNA เท่านั้น